Syndicat de distribution d'eau des Ardennes

D'Distribution d'eau des Ardennes (DEA) ass en interkommunale Waassersyndikat am Norde vu Lëtzebuerg. D'Statute vum Syndikat goufe mam Arrêté grand-ducal vum 3. Dezember 2011 ugeholl.

Un d'DEA ugeschloss sinn 29 GemengenAn de Statute (Art. 6) vun 2011 si 36 Membergemengen ernimmt; duerch Fusioune gëtt et d'Gemengen Eschweiler, Heischent, Hengescht, Houschent, Konstem, Néngsen an Néngsen awer an der Tëschenzäit net méi., dat sinn all d'Gemengen aus dem Éislek an e puer Gemengen aus dem Norde vum Guttland.

 Geschicht 
De Syndikat gouf den 13. Juni 1929 ënnert dem Numm „Kommunalverband für den Betrieb und Unterhalt der Ardenner Wasserleitung“ vu séngerzäit 21 Gemenge gegrënnt. Am Laf vun de Joren koumen nach weider Gemengen, Uertschaften oder Sektioune bäi.

Vun 1947 u gëtt an de jeeweilegen Arrêté grand-ducallen den ursprénglech däitschen Numm vum Syndikat duerch „Syndicat pour l'exploitation et l'entretien de la Conduite d'eau Intercommunale des Ardennes“ ersat. An den "nei Statute" vun 2011 gëtt den Numm vum Syndikat als „Distribution d'eau des Ardennes“ mam Kuerznumm „DEA” festgehalen.

Wou d'Drénkwaasser hierkënnt
D'DEA bezitt d'Waasser ausWebsäit vun der DEA:
 Quellen an de Gemenge Sëll a Biekerech (tëscht 20 - 25 % vun der ganzer Versuergungd'DEA schreift op hirer Websäit engersäits 25% (Kapitel Présentation) an anersäits 20% (Kapital Patrimoine - Sources) (gekuckt den 3. August 2020))
 dem Grondwaasser (nappe phréatique) zu Useldeng (25 - 30 %op der Websäit steet engersäits 25% (Kapitel Présentation) an anersäits 30% (Kapital Patrimoine - Forages) (gekuckt den 3. August 2020)).

Déi aner 50% vun der Versuergung gi vum SEBES geliwwert, e Syndikat un deem d'DEA mat 12,5% vum Kapital bedeelegt ass.

Infrastruktur
D'Installatioune vun der DEA bestinn aus 20 regionale Reservoiren, 13 Pompelstatiounen a 466 Kilometer Waasserleitungen. Donieft gëtt et 160 lokal Reservoiren an den 29 Membergemengen. Fir d'Waasserverdeelung an den Uertschafte sinn d'Gemenge selwer verantwortlech.

D'Haaptpompelstatioun an aner Installatioune vun der DEA sinn zu Useldeng, de Verwaltungssëtz ass zu Wolz.

Lëscht vun de Gemengen déi un d'DEA ugeschloss sinn
Vun Norden no Süde si follgend Gemenge Member vun der DEA:

 Ëlwen
 Wäiswampech
 Wëntger
 Klierf
 Parc Housen
 Kiischpelt
 Wolz
 Wanseler
 Stauséigemeng
 Géisdref
 Buerschent
 Pëtschent
 Tandel
 Esch-Sauer
 Bauschelt
 Veianen
 Ierpeldeng op der Sauer
 Feelen
 Mäerzeg
 Groussbus
 Wal
 Rammerech
 Ell
 Préizerdaul
 Viichten
 Colmer-Bierg
 Schieren
 Useldeng
 Sëll
.

Literatur
 Muller, N., 2019. Wasserdichte Argumente. Syndikat DEA bleibt auch nach 90 Jahren eine feste Größe in der Trinkwasserversorgung des Landesnordens. Luxemburger Wort vum 9. November 2019, S. 48

Um Spaweck
 Websäit vun der DEA
 D'DEA op der Websäit vum SYVICOL

Kategorie:Interkommunal Syndikater zu Lëtzebuerg
Kategorie:Waasserversuergung